पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में 15 मई तक लॉकडाउन है। इधर शादी-विवाह का सीजन चल रहा है । ऐसे में शादी का मतलब है ना बैंड, ना बाजा और न ही बारात। लॉकडाउन के चलते ज्यादा लोगों को शादी समारोह में इकट्ठा होने पर रोक है। ऐसे में कई लोग शादी का कार्यक्रम नवंबर के लिए टाल रहे हैं। कुछ शादियां हो रही हैं। लेकिन, इसमें बहुत कम लोग शामिल हो रहे हैं। दीपक फूल भंडार के संचालक दीपक का कहना है कि ज्यादातर लोग शादियां अगले शादी सीजन नवम्बर माह में ले जा रहे हैं। इस वजह से 75 फीसदी बुकिंग कैंसल हो चुकी है। जयमाला मंडप और दूल्हा की गाड़ी सजाने के लिए हुई बुकिंग कैंसल हो रही है। लोग अग्रिम राशि की मांग कर रहे हैं।
कोरोनाकाल में मुरझा गए बैंडवालों के चेहरे
कोरोना संकट के कारण कई शादियाें की बुकिंग कैंसल हो गई है। कुछ लोग छोटे हॉल को ही बुक करा हैं। इसमें सिर्फ 45-50 लोगों को ही बुलाया जा सकता है। गृह मंत्रालय द्वारा जारी दिशा-निर्देशों के मुताबिक लॉकडाउन के दौरान शादी की इजाजत कुछ शर्तों के साथ दी गई है। दोनों पक्ष से कम से कम लोगों को शामिल होना है। इसको लेकर शादी की रौनक ही खत्म हो गयी है। बैंड और बारात जैसी व्यवस्था भी शादी में नहीं रहेगी। इससे बैंडवालों के चेहरे भी मुरझा गए हैं। स्थिति की नजाकत को समझते हुए कई लोगों ने बुकिंग भी रद्द कर दी है। कई लोग मजबूरी में तय व्यवस्था के अनुसार शादी कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn